open-index/open-wikipedia-markdown huggingface dataset:
தின்மன் ஹர்துல் சிங்

[thumb| [ஓர்ச்சா|ஓர்ச்சாவில் உள்ள ஹர்துலின்  நினைவுச்சின்னம்]]
**தின்மன் ஹர்துல் சிங்** அல்லது **லாலா ஹர்தூல்** என்பது இந்தியாவில் உள்ள பண்டேல்கண்ட் இனத்தவரின் இந்து நாட்டுப்புற தெய்வம் ஆகும். அவர் ஓர்ச்சாவின் இளவரசர் மற்றும் மகாராஜா வீர் சிங் தியோவின் மகன் மற்றும் ஜுஜார் சிங்கின் சகோதரர் ஆவார். அவர் 1664 இல் பிறந்தார் மற்றும் 1688 இல் தனது 24 வயதில் இறந்தார். பண்டேல்கண்டில் உள்ள ஹர்துல் கோயில் யாத்ரீகர்கள் மற்றும் சுற்றுலா பயணிகளுக்கான மையமாக விளங்குகிறது, மேலும் உள்ளூர் நம்பிக்கைகளின்படி அவர் இன்னும் உயிருடன் இருக்கிறார்  என்றாலும் தெய்வமாக வணங்கப்படுகிறார்.

அவர் சில கருதுகோள்களின் படி மஹோபாவின் அல்ஹா மற்றும் உடலின் மருமகனாகக் கருதப்படுகிறார் (பார்க்க அல்ஹாகண்ட் ), இருப்பினும் அல்ஹா மற்றும் ஊடல் ஆகியோர் சண்டேலா ஆட்சியின் போது பனாபர்களாக இருந்தனர், அங்கு லாலா ஹர்துல் ஒரு பண்டேலாவாக இருந்தார். எனவே வரலாற்றின்படி அவ்வாறு இருக்க வாய்ப்புகளில்லை.

## நாட்டுப்புறவியல்
இளவரசர் ஹர்தூலின் அண்ணன் ஜுஜார் சிங், மற்றும் ஹர்தூலின் மனைவிக்கும் இடையிலான திருமணத்திற்கு புறம்பான உறவை பற்றி அறிந்து அதை எச்சரித்ததால்,  ஹர்தூலுக்கு விஷத்தை கொடுத்து சாகடிக்க அவரது மனைவிக்கு உத்தரவிட்டதாகவும், பின்னர் அவர்களது சகோதரி ஜுஜாரிடம் தனது மகளின் திருமணத்திற்கு உதவுமாறு கேட்டபோது, இறந்து போன உன் சகோதரனான ஹர்தூலிடம் போய் உதவி கேட்டு திருமணத்தை நடத்தி கொடுக்க சொல்லி கேலி செய்ததாகவும், ஆனால் உண்மையாகவே திருமணத்தன்று ஹர்தூல் நேரில் வந்து மணமக்களை ஆசிர்வதித்ததாகவும்  உள்ளூர் புராணக்கதை கூறுகிறது.

அந்த கதையின் படியே ஹர்துல் அவர் அழைக்கப்பட்ட எந்தவொரு  திருமணங்களில் கலந்துகொள்வார் என்றும், அவருடைய ஆசீர்வாதத்தைப் பெறுவதற்காக மக்கள் அவருடைய பெயருக்கும் ஒரு திருமண அட்டையை விட்டுச் செல்வதாகவும் உள்ளூர் மக்களால் இன்னும் நம்பப்படுகிறது.

## மற்ற கலை வடிவங்களில்
லாலா ஹர்துலின் புராணக்கதை உள்நாட்டில் எங்கும் பிரபலமானது மேலும் புந்தேல்கண்டில் தெரு நாடகமாக நிகழ்த்தப்பட்டு வருகிறது.

**சுந்தரி ஒதாசி மஹ்ரோ பிர்** (லாலா ஹர்தூல்) என்றும்  2012 ம் ஆண்டில் வெளியிடப்பட்ட  இந்திய வரலாற்று நாடகத் திரைப்படமாகும், இது இவரின் நாட்டுப்புறக் கதைகளை அடிப்படையாகக் கொண்டே இயக்கப்பட்டது, இது நிஷாந்த் பரத்வாஜ் இயக்கியது மற்றும் கேர் சாங்க்ரி தயாரித்தது. இதில் சச்சேந்திர சௌபே ஹர்தௌலாகவும், திவ்யங்கா திரிபாதி பத்மாவதியாகவும் (ஜூஜார் சிங்கின் ராணி மற்றும் மனைவி) மற்றும் தேவேந்திர பகத் ராஜா ஜுஜார் சிங்காகவும் நடித்துள்ளனர்.

## மேலும் பார்க்கவும்

* ஜஹாங்கீர் மஹால்
* சதுர்புஜ் கோவில்
* ராமராஜா கோவில்
* பிரவின் ராய் மஹால்
* கேசவதாஸ்
* அனார்கலி
* ஜான்சி ராணி

## மேற்கோள்கள்

பகுப்பு:1688 இறப்புகள்
பகுப்பு:1664 பிறப்புகள்
சோலங் லூசிகு சிமிரே

*'சோலங் லூசிகு சிமிரே* (*Solange Lusiku Nsimire*) (1972 - அக்டோபர் 14, 2018) காங்கோ மக்களாட்சிக் குடியரசைச் சேர்ந்த ஒரு பத்திரிகையாளரும், பெண்கள் உரிமை ஆர்வலரும் ஆவார். காங்கோ மக்களாட்சிக் குடியரசின் கிழக்கில் உள்ள தெற்கு கிவு மாகாணத்தில் எழுதப்பட்ட செய்தித்தாளை நடத்திய முதல் பெண்மணி ஆவார்.

2007 இல் புகாவுவை தளமாகக் கொண்ட ஒரு சுயாதீன பத்திரிகையான Le *லீ சாவெரைன்* என்பதை திருத்தத் தொடங்கினார். இவரது பணியால் நலிந்த நிலையில் இருந்த செய்தித்தாளை மீட்டெடுக்க முடிந்தது. ஆனால் இவரது பத்திரிகை நடவடிக்கைக்காக மீண்டும் மீண்டும் அச்சுறுத்தல்களை எதிர்கொண்டார். 2008 ஆம் ஆண்டில் இவரது வீடு மூன்று முறை தாக்கப்பட்டது. ஒரு சந்தர்ப்பத்தில் ஆயுதம் ஏந்திய நபர்கள் இவரின் கணவர் மற்றும் குழந்தைகளைக் கட்டி வைத்துவிட்டு குடும்பச் சேமிப்பைத் திருடிச் சென்றனர்.

2014 இல் சர்வதேச பெண்கள் ஊடக அறக்கட்டளைளையின் தைரியமான பத்திரிகையளர்களுக்கான விருதை வென்றார்.

## இறப்பு
அக்டோபர் 14, 2018 அன்று கின்ஷாசாசாவில் இறந்தார் 

## சான்றுகள்

பகுப்பு:2018 இறப்புகள்
பகுப்பு:1972 பிறப்புகள்
கவ்ரி தேவி

**கவ்ரி தேவி** (*Gavri Devi*) என்பவர் **கவரி பாய்**  (14 ஏப்ரல் 1920 - 29 சூன் 1988) என்றும் அழைக்கப்படுகிறார். இவர் இந்தியாவின் இராசத்தானை சேர்ந்த இந்திய நாட்டுப்புறப் பாடகி ஆவார். மாண்ட் பாடலைத் தவிர, இவர் தும்ரி, பஜன் மற்றும் கசல் ஆகியவற்றையும் பாடியுள்ளார். இவர் இராசத்தானின் *மரு கோகிலா* என்றும் அழைக்கப்பட்டார். கலை மற்றும் இசைக்கு ஆற்றிய பங்களிப்பிற்காக 2013ஆம் ஆண்டில் இவருக்கு இராசத்தான் மாநில உயரிய குடிமக்கள் விருதான இராசத்தான் ரத்னா விருதினை இராசத்தான் அரசு இவருக்கு இவரது மரணத்திற்குப் பின் வழங்கி கௌரவித்தது. 

தனது 20 வயதில், ஜோத்பூரைச் சேர்ந்த மோகன்லால் கமேதி என்பவரைத் தேவி, திருமணம் செய்து கொண்டார். இவருக்கு ஒரு மகள் இருந்தார். சோத்பூரின் மகாராஜா உமைத் சிங்கிடமிருந்தும் இவரது இசையைத் தொடர ஊக்கம் பெற்றார். ஒடிசா, கருநாடகம், மகாராட்டிரம், கோவா, வங்காளம், கேரளா, தமிழ்நாடு போன்ற மாநிலங்கள் உட்பட இந்தியா முழுவதும் இசை நிகழ்ச்சிகளை நிகழ்த்தியுள்ளார்.

1957ஆம் ஆண்டில், கவ்ரி தேவி வானொலி மற்றும் தூர்தர்ஷனில் மாண்ட் பாடும் நிகழ்ச்சியை வழங்கத் தொடங்கினார். இது மிகவும் பிரபலமானது. ஒவ்வொரு ஆண்டும் இராசத்தான் அரசின் சுற்றுலாத் துறையால் ஏற்பாடு செய்யப்பட்ட விழாவில் இவர் மாண்ட் பாடும் நிகழ்ச்சியை வழங்கினார். 1983ஆம் ஆண்டில், உருசியாவின் மாஸ்கோவில், இந்தியாவால் ஏற்பாடு செய்யப்படும் இந்திய விழாவில் கேசரியா பலம் ஆவோ ஹமாரே தேஸ்' என்ற சிறப்பு நிகழ்ச்சியை வழங்கினார். இவர் 1980-ல் ஆசியாவில் யார் யார் பட்டியலில் இடம்பிடித்தார்.

## விருது
1986ஆம் ஆண்டில், இந்திய அரசு இவருக்குச் சங்கீத நாடக அகாதமி விருது வழங்கி கௌரவித்தது. இது நாட்டுப்புற இசையில் இவர் ஆற்றிய பங்களிப்பிற்காகப் பயிற்சி கலைஞர்களுக்கு வழங்கப்படும் மிக உயர்ந்த இந்திய அங்கீகாரமாகும். இந்த விருதை அன்றைய இந்தியக் குடியரசுத் தலைவர் இரா. வெங்கட்ராமன் வழங்கினார்.

## இறப்பு
கவ்ரி தேவி 29 சூன் 1988-ல் இறந்தார் 

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:1988 இறப்புகள்
பகுப்பு:1920 பிறப்புகள்
பகுப்பு:இந்திய நாட்டுப்புறப் பாடகர்கள்
இராணி பல்பீர் கவுர்

**இராணி பல்பீர் கவுர்** (*Rani Balbir Kaur*) என்பவர் இந்தியாவில் வாழும் ஒரு பஞ்சாபி நாடக ஆளுமை ஆவார்.
பஞ்சாபி நாடகத்தின் முதல் பெண் இயக்குனர்களில் ஒருவரான கவுர், 1972-ல் தனது நாடக வாழ்க்கையைத் தொடங்கினார். இதன் பின்னர் பஞ்சாபி நெறிமுறைகளை மேடையில் நாடகமாகக் கொண்டு வருவதில் முக்கியப் பங்கு வகித்தார். சூபி காவியங்களை முழு நீள நாடகங்களாக மறுகட்டமைத்த முதல் நபர் கவுர் ஆவார். மகாராஜா ரஞ்சித் சிங்கின் கடைசி அரசியான இராணி ஜிந்தன் என்ற கதாபாத்திரத்தில் அமெரிக்காவின் பிராட்வேயில் நடித்த முதல் பஞ்சாபி நடிகையும் இவரே ஆவார். ஹயவதன், ஆன்டிகோன், சாஹிபன், ராணி ஜிந்தன், காசி ராம் கோட்வால், மஹியா மேரா தானேதர் மற்றும் வக்த் நே கியா க்யா ஹசின் சிதும் ஆகியவற்றில் இவரது அற்புதமான நடிப்பு வெளிப்பட்டது.

## குருநானக் நாடகம்
குருநானக்கின் பயணங்களை, பாரம்பரியத்தால் ஈர்க்கப்பட்ட மேரே நானக்குடன், மக்களை ஈர்க்கும் வகையில் காணொலி காட்சியாக வழங்கினார். பிரபல நாடக நடிகரும், இயக்குநருமான கவுருடன் இணைந்து இதனை குருநானக்கின் 550வது பிறந்தநாளை முன்னிட்டு, பிடிசி அலைவரிசையில் வழங்கினார். இதனை யூடியூப்பிலும் காணலாம்.

## விருதுகள்
2015-ல், இராணி பல்பீர் கவுர் சங்கீத நாடக அகாதமி விருதுக்கு தேர்ந்தெடுக்கப்பட்டார்.

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:வாழும் மக்கள்
பகுப்பு:பஞ்சாப் நபர்கள்
சிக்கிமின் இசை

**சிக்கிமின் இசை**யானது பாரம்பரிய நேபாளிகளின் நாட்டுப்புற இசை முதல் மேற்கத்திய பாப் இசை வரை அடங்கியுள்ளது. இன சமூகங்கள்  லெப்சா, லிம்பு, பூட்டியா,  கிராதிக்கள் மற்றும் நேபாளிகள் போன்றோர்களின் இசை பங்களிப்புகள் அடங்கியதே சிக்கிம் கலாச்சாரத்தின் முக்கிய பகுதியாகும்.

தமாங் செலோ என்று அழைக்கப்படும் இந்திய நாட்டுப்புற இசை சிக்கிம் மாநிலத்தின் முக்கிய பாரம்பரிய பாணியாகும், தமாங் சமூகத்தின் இந்த இசை வடிவமானது  **தம்பு** என்ற இசைக்கருவியின் தாள ஒலிக்கு ஏற்ப இசைக்கப்படுகிறது. மேற்கத்திய பாணி பரப்பிசை (பாப்) பிற மேற்கத்திய பாணி இசை பாணிகளைப்போல  அஸ்ஸாம் மற்றும் சிக்கிம் பிராந்தியத்தில் பிரபலமாக உள்ளது.
[alt=|thumb| [ஹிரா தேவி வைபா, இந்திய நாட்டுப்புறப் பாடல்களின் முன்னோடி]]

## ''தமாங் செலோ''
இது தமாங் மக்களின் தனிப்பட்ட இசை வகையாகும்.மேற்கு வங்கம் மட்டுமல்லாமல் இந்தியா மற்றும் உலகம் முழுவதும் உள்ள சிக்கிம் பகுதிகளைப் பூர்விகமாக கொண்டுள்ள நேபாளி சமூகத்தினரிடையே இம்முறை மிகவும்  பிரபலமானது. தற்காலத்தில் இந்த இசைவகையை இசைக்க இசைக்கலைஞர்கள் நவீன இசைக்கருவிகளை எடுத்துக்கொண்டாலும், பாரம்பரிய தமாங் கருவிகளான மடல், தம்பு மற்றும் துங்னா ஆகியவற்றை  பயன்படுத்தி இசைக்கும் போது  *தமாங் செலோ* கவர்ச்சியாகவும், கலகலப்பாகவும் அல்லது மெதுவாகவும், மெல்லிசையாகவும் இருக்கும், பொதுவாக துக்கம், காதல், மகிழ்ச்சி அல்லது அன்றாட சம்பவங்கள் போன்றவைகளை  நாட்டுப்புறக் கதைகள் மூலமாக வெளிப்படுத்தப் பாடப்படுகிறது. 

## மேற்கத்திய செல்வாக்கு
மற்ற வடகிழக்கு மாநிலங்களைப் போலவே சிக்கிம் மாநிலத்தின் இசையும் மேற்கத்திய பாணி இசை யின் பாதிப்புகளோடு இசைக்கப்பட்டு வருகிறது.   என்ற பெயரில் இயங்கி வரும், மிகவும் பிரபலமான நேபாளி ஒலியியல் பரிசோதனை இசைக்குழு சிக்கிமின் நகரமான நாம்ச்சியைச் சேர்ந்தது. 

ஹிப்-ஹாப், கே பாப் மற்றும் ராப் போன்ற நவீன இசை வகைகளும் சிக்கிம் இளைஞர்கள் மற்றும் இளைஞிகளிடையே மிகவும் பிரபலமாகி வருகிறது.

## மேற்கோள்கள்

பகுப்பு:சிக்கிமின் பண்பாடு
சிந்தி லீவ்

**சிந்தியா லீவ்** ( *Cynthia Leive* ) (பிறப்பு ஜனவரி 21, 1967) ஒரு பத்திரிகையாளரும், ஊடகத் தலைவரும், பெண்களுக்காக வாதிடுபவரும், ஒரு கலாச்சார விமர்சகரும் ஆவார். இவர் *கிளாமர்* மற்றும் *செல்ஃப்* இதழ்களின் முன்னாள் தலைமை ஆசிரியராக இருந்தார். 2018 ஆம் ஆண்டு *நியூயார்க் டைம்ஸின்* சிறந்த விற்பனையான "*டுகெதர் வி ரைஸ்*" உட்பட பல புத்தகங்களை எழுதியவர் அல்லது தயாரிப்பாளர் ஆவார். மாநிலத் தலைவர்கள், ஹாலிவுட், விளம்பர உலகின் மிகப்பெரிய ஆளுமைகள் மற்றும் அனைத்துத் தரப்புத் தலைவர்களையும் பேட்டி கண்டுள்ளார். இவர் தற்போது கலிபோர்னியாவிலுள்ள "அன்னென்பெர்க் தகவல் தொடர்பு மற்றும் ஊடகவியல்* நிறுவனத்தில் மூத்த சக ஊழியராக உள்ளார்.

== தொழில் ==
இவரது தொழில் வாழ்க்கை *தி பாரிஸ் ரிவ்யூ*வில் தொடங்கியது. ஸ்வார்த்மோர் கல்லூரியில் மாணவியாக இருந்தபோதே பயிற்சியாளராக இருந்தார். பட்டம் பெற்ற பிறகு, *கிளாமரில்* தலையங்க உதவியாளர் பதவியைப் பெற்றார். அங்கு 31 ஆண்டுகள் பத்திரிகையின் தலைமையாசிரியராக இருந்த *ரூத் விட்னி*யுடன் இணைந்து பணியாற்றினார். 11 ஆண்டுகள்  கிளாமரில் துணை ஆசிரியராகப் பணியாற்றிய சிந்தி *செல்ப்* என்ற பத்திரிகையின் தலைமை ஆசிரியராக சேர்ந்தார். இவரது பதவிக் காலத்தில், பத்திரிக்க்கையின் வெளியீடு பதினொரு சதவீதம் அதிகரித்தது. 2001 இல் *கிளாமர்* இதழில் தலைமை ஆசிரியராக மீண்டும் சேர்ந்தார். 9.7 மில்லியன் அச்சு வாசகர்கள் மற்றும் இணையத்தில் 11 மில்லியன் தனிப்பட்ட பயனர்களுடன், ஒவ்வொரு எட்டு அமெரிக்கப் பெண்களில் ஒருவரைச் சென்றடையும் *கிளாமர்.காம்* என்பதில் உருவாக்கம் மற்றும் வெற்றிக்குப் பின்னால் இவர் இருந்தார். இவரது நிர்வாகத்தின் கீழ், பத்திரிகை மாதாந்திர மின்னணுப் பதிப்பு, பிரபலமான சிறப்பு பதிப்புகள், பயன்பாடுகள் மற்றும் புத்தகங்களை அறிமுகப்படுத்தியது.

== தனிப்பட்ட வாழ்க்கை ==
சிந்தியா லீவ், ஒரு [[யூதர்|யூதக்]] குடும்பத்தில்  மெக்லீன், [[வர்ஜீனியா]]வில் பிறந்தார். *சுவார்த்மோர்'' கல்லூரியில் 1988 இல் ஆங்கில இலக்கியத்தில் பட்டம் பெற்றுள்ளார். தனது கணவரும், திரைப்பட தயாரிப்பாளருமான ஹோவர்ட் பெர்ன்ஸ்டீன், மகள் லூசி, மகன் ஐசக் ஆகியோருடன் நியூயார்க் நகரில் வசிக்கிறார்.

## சான்றுகள்

பகுப்பு:1967 பிறப்புகள்
பகுப்பு:வாழும் மக்கள்
இசால்

**இசால்** என்பது மலையாள மொழியில் இசைக்கப்படும்  மாப்பிளப் பாடல்கள் என்ற மெல்லிசைக் கட்டமைப்பாகும்.  இந்திய இசையின் தாள (இசை) ) மற்றும் ராகத்துடன் ஒத்திருந்தாலும், இது கேரளாவின் பண்டைய நாட்டுப்புறப் பாடல்கள் மற்றும் அரேபிய இசை மரபுகளின் தாக்கங்களை முக்கியக்கூறுகளாகக் கொண்டுள்ளது. 

இசால்கள் அதன் தனித்துவமான இசையமைப்புடன் பாடல் வரிகளின் உணர்ச்சியையும் மனநிலையையும் அப்பட்டமாக வெளிப்படுத்துகின்றன. ஒப்பனை, கொல்கலி, டஃப்முட்டு போன்ற மாப்பிளை நிகழ்த்து கலைகளிலும் இசால்கள் எனப்படும் இந்த மாப்பிளைப் பாடல்கள் பயன்படுத்தப்படுகின்றன. இசால்களில் ஏற்படும் தாள மாற்றம் நடன அசைவுகளை மாற்றுகிறது.  குதிரை தாளம் எனப் பொருள்படும் குதிரைபரவு / குதிரைத்தாலம் போன்ற இசால்கள் பார்வையாளர்களுக்கு அதன் தனித்துவமான தாள ஒழுங்கமைப்புடன் ஒரு குதிரை ஓட்டம் போன்ற உணர்வைத் தருகின்றன.  

இசால்களின் பதிவு செய்யப்பட்ட ஆதாரங்களில் பெரும்பாலானவை அரபி-மலையாளத்தில் எழுதப்பட்ட மாப்பிள இலக்கியப் படைப்புகள் ஆகும். மோயின்குட்டி வைத்தியரின் படைப்புகள் மட்டுமே பலவிதமான இசால்களை இசையமைப்பில் பயன்படுத்தி கட்டமைக்கப்பட்டுள்ளது. வாய்வழி பரிமாற்றம் என்பது பல்வேறு இசால்கள் பற்றிய தகவல்களின் மற்றொரு ஆதாரமாகும். இசால்கள் பற்றிய ஆராய்ச்சிகள் இன்னமும் முழுமையடையாமல்  நடந்து கொண்டுதான் இருக்கின்றன.  

## தெரிந்த இசால்களின் பட்டியல்

* கொம்பு, அதன் பல்வேறு துணை வகைகளுடன்.
* தொங்கல்
* பாம்பு
* அகந்தர் / சாய்ப்பு விருத்தம்
* ஒப்பன சாயல் & ஒப்பன முறுக்கம்
* ஹக்கனா
* மிஹ்ராஜ்
* முனாஜாத்
* கவி
* மனிதம் குவாலா & மானிதம் குவாலா முறுக்கம்
* ஆதி அந்தம்
* புகையினார்
* ஆரம்பா
* தலேலம்
* ஊஷ பிருதம்
* மக்காநபி
* சாங்கு கலங்கி / சட்டமாட்டம்
* மரியும் கின்னரம்
* கலித்தாளம்
* அகபலிப்பு
* ஒண்டான்
* கெட்டி இமயம்
* விருத்தம்
* வீரஷா
* பரம் எனில் 
* வீரார்
* நாஷாமாஷா
* ஆஷாயுள்
* கூலமம்மயில்
* மதனமணி / வீர்விருத்தம்
* குதிரைபரவு

  

## மேற்கோள்கள்

பகுப்பு:இசை வகைகள்
பகுப்பு:மலையாளம்
அனு மேத்தா

**அனுராதா மேத்தா** (*Anu Mehta*) என்பவர் மேனாள் இந்திய நடிகை மற்றும் தெலுங்கு மற்றும் கன்னட படங்களில் தோன்றிய நடிகை ஆவார்.

## தொழில்
அனுராதா *ஆர்யா* என்ற தெலுங்குத் திரைப்படத்தின் மூலம் அறிமுகமானார். இதன் மூலம் இவர் தனது நடிப்பிற்காகப் புகழ் மற்றும் பாராட்டுதலைப் பெற்றார்.

*ஆர்யாவின்* வெற்றிக்குப் பிறகு 2005ஆம் ஆண்டு இ. வீ. வெ. சத்யநாராயணா எழுதித் தயாரித்து இயக்கிய தெலுங்கு காதல் திரைப்படத்தில் நடித்தார். இவர் ஆர்யன் ராஜேஷ், அல்லரி நரேஷ், ரமா பிரபா மற்றும் சுமன் ஆகியோருடன் நடித்தார். சூலை 2005-ல், சத்யநாராயணனின் மகன்கள் ராஜேஷ் மற்றும் நரேஷ் ஆகியோர் சேர்த்து, படம் தயாரித்ததாக அறிவிக்கப்பட்டது.

இவர் 2006ஆம் ஆண்டு கன்னட மொழி அதிரடித் திரைப்படமான *அஜய்* மூலம் கன்னடத்தில் அறிமுகமானார். இவர் புனீத் ராச்குமாருக்கு இணையாக நடித்தார். இப்படம் தெலுங்குத் திரைப்படமான *[[ஒக்கடு]]* திரைப்படத்தின் கன்னட பதிப்பாகும்.

2008ஆம் ஆண்டு வெளியான கன்னடத் திரைப்படமான *ஹொங்கனாசு* இவரது தொழில் வாழ்க்கையின் கடைசிப் படமாகும்.

## திரைப்படவியல்

## மேற்கோள்கள்

## வெளி இணைப்புகள்
*  

பகுப்பு:Articles with hCards
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
ஜனனி ஜுகுமர்

**ஜனனி ஜுகுமர்**  என்பது ஜார்கண்டின் சோட்டா நாக்பூர் பீடபூமி பகுதியின் நாக்புரி நாட்டுப்புற நடனமாகும். இது பெண்களை மையப்படுத்தி ஆடப்படும் நடனம். மந்தர், தோல் மற்றும் பான்சி போன்ற கருவிகளின் இசை பயன்படுத்தப்பட்டு நடனம் ஆடப்படுகிறது . பெண்கள் ஒருவரையொருவர் கைப்பிடித்து, ஒரு நேர்கோட்டை உருவாக்கி, வட்டமிட்டுக்கொண்டே நடனமாடுகிறார்கள். நடன அசைவுகள்  ஒவ்வொன்றும் பெண்மையின் அழகைக் கொண்டுள்ளன. பெண்கள் பாடி ஆடும்போது, ஆண்கள் இசைக்கருவிகளை வாசிக்கிறார்கள். இந்த நடனம் கரம் மற்றும் ஜிதியா திருவிழாவில் ஆடப்படுகிறது.

இந்த நடனம் முற்றத்தில் ஆடும் போது *ஆங்ஞை* என்றும் அழைக்கப்படுகிறது.

விழாக்கள் மற்றும் நடனம் ஆடப்படும் முறைகளை அடிப்படையாகக் கொண்டு
* அங்னாய் சந்தந்தாரி, 
* பஹில்சஞ்சா, 
* அத்ராதியா, 
* பின்சாரியா, 
* உதாவா, 
* ததௌவா, 
* லஹாசுவா, 
* கெம்தா, 
* தைத்தாரா, மற்றும் 
* ரஸ்கிரிடா  போன்ற பல வகைகளாகப் பிரிக்கப்பட்டுள்ளது.

அதே போல பிராந்தியத்தின்படி, இது 
* பூர்பஹா, 
* பச்சிமஹா, 
* உத்தரஹா, 
* தக்ஷினாஹா, 
* சோன்பூரியா, 
* நாக்பூரியா, 
* ஜஷ்புரியா, 
* கங்பூரியா, 
* அஸ்ஸாமியா என பிரிக்கப்பட்டுள்ளது. நடனங்கள் ஆஷாத் மாதத்தில் (ஜூன்-ஜூலை) தொடங்கி, கார்த்திக் (அக்டோபர்-நவம்பர்) வரை தேவுதன் வரை தொடரும். பின்னர் திருமண சீசன் தொடங்கி டோம்காச் நடனத்தின் சீசன் வருகிறது.

## மேற்கோள்கள்

பகுப்பு:இந்திய நடனங்கள்
பகுப்பு:இந்திய நாட்டுப்புற நடனங்கள்
பானுசாலி

**பானுசாலி** (*Bhanushali*) ஒரு இந்து சமூகம் ஆகும். பெரும்பான்மையானவர்கள் இந்திய மாநிலமான குசராத்தின் கச்சு மாவட்டத்தில் வசிக்கின்றனர். சிலர் சௌராட்டிரா பகுதியிலும் குசராத்தின் பிற பகுதிகளிலும் வசிக்கின்றனர். சிலர் மகாராட்டிராவின் தானே மற்றும் மும்பை பகுதிகளுக்கும் சென்று வசிக்கின்றனர். இவர்கள் மராத்தி மொழி பேசுகின்றனர்.

## வரலாறு
பானுசாலிகள் முக்கியமாக விவசாயிகள் மற்றும் வியாபாரிகள் ஆவர். இவர்கள் தங்களை சத்திரிய வம்சாவளியினர் என்று கூறினாலும் ஹிங்குலாஜ் மாதாவை வணங்கியதன் அடிப்படையில் பானுசாலிகள் குசராத்திலிருந்து குடிபெயர்ந்ததாக ஜோதிந்திர ஜெயின் கருதுகிறார். லோஹானாக்களும் பானுசாலிகளும் குசராத்திற்கு குடிபெயர்வதற்கு முன்பு ஒரே இனமாக வாழ்ந்தவர்கள் என ஜெயின் நம்பினார்.

## சமூகங்கள்
பானுசாலிகள் தற்போது தாங்கள் வசிக்கும் இடத்தைப் பொறுத்து இரண்டு துணைக்குழுக்களாகப் பிரிக்கப்பட்டுள்ளனர். குச்சி பானுசாலி சமூகம் (கச்சு பிராந்திய வம்சாவளியினர்) மற்றும் ஹலாய் பானுசாலி சமூகம் (ஹலார் - ஜாம்நகர் பகுதியில் வம்சாவளியைக் கொண்டுள்ளனர்).

## தொழில்
பானுசாலிகள் முக்கியத் தொழிலாக விவசாயம் உள்ளது.

## மதம்
பானுசாலிகள் தங்கள் குலப்பெயர்கள் / குடும்பப்பெயர்களின்படி வெவ்வேறு குலதெய்வங்களை வணங்குகிறார்கள். இவர்கள் இந்து மத பழக்கவழக்கங்களையும் நம்பிக்கைகளையும் பின்பற்றுகிறார்கள். இவர்கள் வீர் தாதா ஜாஷ்ராஜை வணங்குகிறார்கள். லோஹானாஸைப் போலவே, இவர்கள் தங்கள் சமூகத்தைச் சேர்ந்தவர் என்று கூறுகின்றனர். பானுசாலிகள் முக்கியமாக ஹிங்லாஜை வழிபடுகிறார்கள். இவர்களின் முக்கிய கோயிலான ஹிங்குலாஜ் மாதா சக்தி பீடக் கோயில் இவர்களின் மூதாதையர் வாழ்ந்த பலுச்சிசுத்தானில் உள்ளது.

## லோஹானாஸ்
பானுசாலிகள் சிந்துவில் உள்ள தங்கள் ஆரம்பக்கால வசிப்பிடங்களை லோஹானாஸுடன் பகிர்ந்து கொண்டனர். லோஹானாஸைப் போலவே, பானுசாலிகளும் வர்த்தகத்தில் ஈடுபட்டுள்ளனர். லோகனாஸைப் போலவே இவர்கள் தாதா ஜாஷ்ராஜை தங்கள் குலதெய்வமாக வணங்குகிறார்கள். பல பானுசாலிகளின் குடும்பப்பெயர்களும் லோஹானா சமூகத்தினரிடையே காணப்படுகின்றன.

## குறிப்பிடத்தக்க பானுசாலிகள்

* சியாம்ஜி கிருஷ்ண வர்மா, மாண்ட்வி கட்ச் பகுதியைச் சேர்ந்த பானுசாலி சமூகத்தின் இந்தியப் புரட்சிப் போராளி
* ஓதவ்ராம், பானுசாலி குலத்தினரின் கல்வி முன்னோடி, வழிகாட்டி
* தவானி பானுசாலி, இந்தியப் பாடகி
* ஜெய் பானுசாலி, இந்தியத் தொலைக்காட்சி நடிகர்
* கிசோர் பானுசாலி, இந்திய நகைச்சுவை நடிகர்
* சித்தார்த் பானுசாலி, இந்திய யூடியூபர்
* வினோத் பானுசாலி, நிறுவனர் - *பானுசாலி ஸ்டுடியோஸ் லிமிடெட் (பிஎஸ்எல்) & ஹிட்ஸ் இசை*
* பவின் பானுசாலி, இந்திய நடிகர்
* மருத்துவர் தவல் ஜி பானுசாலி, நியூயார்க் நகரத்தில் உள்ள தோல் மருத்துவர்

## மேற்கோள்கள்

பகுப்பு:இந்திய இனக்குழுக்கள்
செர்னாவா

thumb| இலியா ரெபின் எழுதிய ''சட்கோ''
**செர்னாவா** (*Chernava*)(குறுந்தொகை: **Chernavushka**; ) என்பவர் உருசிய நாட்டுப்புறக் கதைகளில்,  மோர்ஸ்கோய் ஜாரின் (கடல் ஜார்) மகள் (அல்லது, சில பதிப்புகளின்படி, மருமகள்),. இதே பெயரில் ஆற்றின் ஆவி மற்றும் ஆளுமை குறிப்பிடப்படுகிறது. இவர் ஒரு கடற்கன்னி. இவருடைய தலை மற்றும் மேல் உடல் மனிதனுடையது. அதே சமயம் கீழ் உடல் ஒரு மீனின் வால் போன்றது. செர்னாவா சட்கோவின் காவியத்தில் தோன்றியதன் மூலம் பிரபலமானவர்.

## ''சட்கோவில்''
சட்கோ *பைலினாவில்*, செர்னாவா 900 தேவதைகளில் ஒருவராகத் தோன்றுகிறார். அரண்மனையில் பணிப்பெண்ணாக பணிபுரியும் சிறிய, சுறுசுறுப்பான மற்றும் இளம் பெண் என்று விவரிக்கப்படுகிறார். மோர்ஸ்கோய் ஜார் சட்கோவுக்கு ஒரு புதிய மணமகளை வழங்கியபோது, சாட்கோ செர்னாவாவை அழைத்துச் சென்று அவர் அருகில் படுத்துக் கொண்டார். இவர்களது திருமண இரவில்  இவளை சாட்கோ தொடவில்லை. சாட்கோ அசந்து தூங்கிக் கொண்டிருந்தபோது, செர்னாவா நதியாக மாறி, மனித உலகிற்குச் சேவையாற்றச் சென்றார். செர்னாவா ஆற்றின் கரையில் எழுந்தது தனது முதல் மனைவியுடன் மீண்டும் இணைந்தார்.

### நூல் பட்டியல்
* 

* 

* 

## வெளி இணைப்புகள்
* க்ராட்கோ சோடர்ஜானி மற்றும் இஸ்டோரிய சோஸ்டானிய ஓபர்டி ரிம்ஸ்கோ-கோர்சகோவா «சாட்கோ» இல் சேட் «பெல்காண்டோ. Ru» (ரஷ்ய மொழியில்)
* பைலினா «சட்கோவ் கோராப்ல் ஸ்டால் நா மோரே» (ரஷ்ய மொழியில்)
* பைலினா "சட்கோ" (ரஷ்ய மொழியில்)
* ''சட்கோ''  தி *பைலினா*
* உரைநடை பதிப்பு
* *ஓல்ட் பீட்டரின் ரஷ்ய கதைகளில்* ஆர்தர் ரான்சம் சேகரித்த ''சாட்கோ''
* *பழைய பீட்டரின் ரஷ்யக் கதைகளில்* ஆர்தர் ரான்சம் என்பவரால் சேகரிக்கப்பட்ட ''சாட்கோ'', librivox.org ஆடியோ புத்தகமாக.
## மேற்கோள்கள்

பகுப்பு:கடற்கன்னி
பகுப்பு:உருசியா
பாத்திமா பின்த் முபாரக் அல் கெத்பி

**பாத்திமா பின்த் முபாரக் அல் கெத்பி** ( *Fatima bint Mubarak Al Ketbi* ) ஐக்கிய அரபு அமீரகத்தின் நிறுவனரும் முதல் தலைவருமான சேக் சயித் பின் சுல்தான் அல் நகியானின் மூன்றாவது மனைவியுமாவார். இவர் சேக்குகளின் தாய் என்றும் ஐக்கிய அரபு அமீரகத்தின் தாய் என்றும் குறிப்பிடப்படுகிறார் 

## ஆரம்ப கால வாழ்க்கை
பாத்திமா, அபுதாபியின்  அல்-ஐனில் உள்ள அல்-ஹேயரில் தனது பெற்றோருக்கு ஒரே மகளாகப் பிறந்தார். இவரது குடும்பம் பெடோயின் பழங்குடியினத்தைச் சார்ந்தது. 
### சாதனைகள்
பாத்திமா ஐக்கிய அரபு அமீரகத்தில் பெண்கள் உரிமைகளை ஆதரிப்பவர். இவர் குடும்ப மேம்பாட்டு அறக்கட்டளையின்   தலைவரும் ஆவார், மேலும் 1976 ஆம் ஆண்டு முதல் பெண்கள் அமைப்பான அபுதாபி பெண்களின் விழிப்புணர்வுக்கான சங்கத்தின் அடித்தளத்திற்கு குறிப்பிடத்தக்க பங்களிப்பை வழங்கியுள்ளார். பெண் கல்விக்காக நாடு தழுவிய பிரச்சாரத்தில் முக்கியப் பங்காற்றினார்  1975 இல் தான் நிறுவிய ஐக்கிய அரபு அமீரகத்தின் பொது பெண்கள் சங்கத்திற்கு தலைமை தாங்குகிறார் 1990 களின் இறுதியில், அமீரக  கூட்டாட்சியின் தேசிய அமைப்பில் பெண்கள் உறுப்பினர்களாக இருக்க வேண்டும் என்று இவர் பகிரங்கமாக அறிவித்தார்.

வயது வந்தோருக்கான கல்வியறிவு மற்றும் பெண்களுக்கு இலவச பொதுக் கல்வி வழங்குதல் தொடர்பான முயற்சிகளையும் பாத்திமா ஆதரிக்கிறார்.  சிறந்த கல்வி செயல்திறன் மற்றும் பெண் பெறுநர்களின் சுற்றுச்சூழல் மற்றும் உலகக் குடியுரிமைக்கான அர்ப்பணிப்புக்காக 2005 ஆம் ஆண்டு முதல் "ஷேக்கா பாத்திமா விருது" என பெயரிடப்பட்ட விருது வழங்கப்படுகிறது.  இந்த வெகுமதியானது மத்திய கிழக்கு முழுவதிலும் உள்ள பள்ளிகளுக்கு விரிவடைந்து 2010 இல் இந்தியாவிற்கு விரிவுபடுத்தப்பட்ட முழு கல்வி உதவித்தொகையை உள்ளடக்கியது. இவர் தொடர்ந்து விளையாட்டிலும் பெண்களுக்கு ஆதரவளித்துள்ளார் . பெண் விளையாட்டு வீரர்களுக்கான "ஷேக்கா பாத்திமா பிந்த் முபாரக் விருது" என்ற விருதைத் தொடங்கினார்.  ஷேக்கா பாத்திமா பிந்த் முபாரக் அபுதாபியில் 'பாத்திமா பிந்த் முபாரக் மகளிர் அகாதமி' என்ற மகளிர் விளையாட்டு அகாதமியையும் உருவாக்கினார். பாக்கித்தானின் லாகூரில் உள்ள ஷேக்கா பாத்திமா செவிலியம் மற்றும் சுகாதார அறிவியல் நிறுவனம் இவரது பெயரால் அழைக்கப்படுகிறது. 

30 மார்ச் 2021 அன்று, ஷேக்கா பாத்திமா பெண்கள், அமைதி மற்றும் பாதுகாப்பு குறித்த தேசிய செயல் திட்டத்தை தொடங்கினார் - வளைகுடா ஒத்துழைப்பு அமைப்பு நாட்டில் உருவாக்கப்பட்ட முதல் தேசிய செயல் திட்டம் இதுவாகும். ஐக்கிய நாடுகள் பாதுகாப்பு அவையின் தீர்மானம் 1325 ஐ ஊக்குவிப்பதன் மூலம் உலகளவில் பெண்களுக்கு அதிகாரம் மற்றும் ஆதரவை வழங்குவதை இந்த திட்டம் நோக்கமாகக் கொண்டுள்ளது.

## சொந்த வாழ்க்கை
பாத்திமா, 1960 இல் கிழக்கு பிராந்தியத்தின் ஆட்சியாளராக இருந்தபோது சேக் சயித் பின் சுல்தான் அல் நகியானை மணந்தார். சேக் சயீத் இவரை ஒரு பள்ளிவாசலில் சந்தித்தார். ஆகஸ்ட் 1966 இல் ஷேக் சயீத் ஆட்சியமைத்தபோது இவர்கள் அபுதாபிக்கு குடிபெயர்ந்தனர். இவரது செல்வாக்கு மிக்க ஆளுமையின் காரணமாக தனது கணவனுக்கு மிகவும் செல்வாக்கு மிக்க மற்றும் விருப்பமான மனைவியாக இருந்தார். இவர் ஐக்கிய அரபு அமீரகத்தின் தற்போதைய அதிபரும் அபுதாபியின் ஆட்சியாளருமான முகமது பின் சயீது அல் நகியானின் தாயார் ஆவார். மேலும் இவருக்கு சேக் அம்தான், சேக் ஹஸ்ஸா, சேக் தக்னூன், சேக் மன்சூர், சேக் அப்துல்லா, சேக்கா ஷம்மா மற்றும் சேக் அல்யாசியா ஆகிய குழந்தைகளும் உள்ளனர். அபுதாபியின் ஆளும் குடும்பமான அல் நகியான்களில் இவர்கள் மிகவும் சக்திவாய்ந்தவர்களாக உள்ளனர்.

## சான்றுகள்

பகுப்பு:பெண்கள் உரிமைகள் செயற்பாட்டாளர்கள்
பகுப்பு:வாழும் மக்கள்
சஜரக்

thumb|300x300px| பாரம்பரிய சராய்கி சஜாரக்
**சஜரக்** (*Sajarak*) என்பது **சராய்கி அஜ்ராக்** என்றும் அழைக்கப்படுகிறது. இது பாக்கித்தானின் தெற்கு பஞ்சாபில் பெரும்பாலும் காணப்படும் கட்டையாலச்சடித்தல் எனும் தனித்துவமான வடிவமாகும். இது சராய்கி கலாச்சாரம் மற்றும் மரபுகளின் அடையாளமாக மாறியுள்ளது. மார்ச் 6 அன்று, சராய்கி பண்பாட்டுத் தினம் கொண்டாடப்படுகிறது.

## விளக்கம்
சஜரக்கின் தோற்றம் சராக்கிகளிடையே சர்ச்சைக்குரியதாக இருந்தாலும், பெரும்பாலானவர்கள் இதை அஜ்ரக்கின் ஒரு வடிவமாகக் கருதுகின்றனர்.

சஜரக் என்பது பாக்கித்தானின் சிந்துவில் காணப்படும் கட்டையாலச்சடித்தல் முறையில் நெசவு செய்யப்பட்ட சால்வைகள் மற்றும் ஓடுகள் ஆகும். இவை பாக்கித்தானின் சிந்துவில் காணப்படுகிறது.

சஜாரக்கை சரைகிஸ்தான் மற்றும் சரக்கி மக்களின் அடையாளமாக உள்ளது. சஜ்ரக் ஆண்களுக்குப் பெருமையினையும் மரியாதையினையும் தருவதோடு பெண்களைப் பெருமைப் படுத்துவதாக உள்ளது. சராய்கி மக்கள் தங்கள் விருந்தினர்களுக்கு விருந்தோம்பலின் பகுதியாக அஜ்ரக்கை வழங்குகிறார்கள்.
thumb|250x250px| சராய்கி சஜரக்
இந்த சால்வைகள் முத்திரைகள் மூலம் கட்டையாலச்சடித்தல் முறையினைப் பயன்படுத்திச் செய்யப்பட்ட சிறப்பு வடிவமைப்புகள் மற்றும் வடிவங்களைக் காட்டுகின்றன. இந்த வடிவங்களை உருவாக்கும் போது பயன்படுத்தப்படும் பொதுவான வண்ணங்கள் நீலம், சிவப்பு, கருப்பு மற்றும் பச்சை ஆகியவை. சராக்கி பண்பாட்டில் வெளிர் நீல நிறம் அதிகமாகப் பயன்படுகிறது. சஜராக் பெரும்பாலும் வெளிர் நீல நிறத்திலும் சில நேரங்களில் நீல நிறத்திலும் இருக்கும். வெளிர் நீல நிறம் மற்ற அஜ்ராக்களில் தனித்துவமாக்குகிறது. சராக்கி தேசியவாதிகள் சஜாரக்கை வடிவமைத்தனர். சிந்தி அஜ்ராக் நீண்ட காலத்திற்கு முன்பு பயன்படுத்தப்பட்டது. சிலர் இதை சராய்கி அஜ்ராக் என்று அழைக்கிறார்கள், ஆனால் பெரும்பான்மையானவர்களுக்கு "சஜரக்" என்ற பெயர் தான் தெரியும்.

## மேலும் பார்க்கவும்

* சரைகி சல்வார் உடைகள்

## மேற்கோள்கள்


## வெளி இணைப்புகள்

* سرائیکی اجرک (سجرک)
பகுப்பு:பாக்கித்தான் பண்பாடு
அஞ்சனா சின்கா

**அஞ்சனா சின்கா** (*Anjana Sinha*) என்பவர் ஆந்திரப் பிரதேசத்தைச் சேர்ந்த இந்தியக் காவல் பணியில் 1990-தொகுதி அதிகாரி ஆவார். இவர் தற்போது காவல்துறைத் தலைவராக மத்திய தொழிற்சாலை பாதுகாப்புப் படையில் இந்திய அரசாங்கத்தின் பிரதிநிதியாக உள்ளார். மேலும் ஐதராபாத்தில் உள்ள தேசிய தொழிற்சாலை பாதுகாப்பு அகாதமியின் இயக்குநராகவும் பணியாற்றுகிறார்.

## கல்வி
சின்கா தில்லி பல்கலைக்கழகத்தில் உள்ள லேடி ஸ்ரீ ராம் கல்லூரியில் வரலாற்றில் இளங்கலை பட்டம் பெற்றார். இவர் ஜவகர்லால் நேரு பல்கலைக்கழகத்தில் முதுகலைப் பட்டத்தையும், பொதுக் கொள்கையில் நிபுணத்துவத்துடன் பெங்களூர், இந்திய மேலாண்மை கழகத்தில் முதுகலை வணிக மேலாண்மை கல்வியினையும் முடித்தார். இவர் பிராட்ஃபோர்ட் பல்கலைக்கழகத்தில் அமைதி காத்தல் மற்றும் பன்னாட்டுத் திறன் கட்டமைப்பில் ஐக்கிய இராச்சியத்தின் வெளிநாட்டு மற்றும் பொதுநலவாய அலுவலகத்தால் நிதியளிக்கப்பட்ட செவனிங் உதவித்தொகையைப் பெற்றார்.

## பணி
கூடுதல் காவல்துறை இயக்குநர் பதவியிலிருந்த சின்கா 2016ஆம் ஆண்டில் ஆந்திரப் பிரதேச அரசால் குறிப்பாக மாநிலத்தில் பெண்களுக்கு எதிரான குற்றங்களைக் கையாள்வதற்காக நியமிக்கப்பட்டார். சின்கா தனது மாநில தொகுப்பிலிருந்து மத்திய அரசுக்குப் பிரதிநிதித்துவம் பெற இரண்டு முறை விண்ணப்பித்தார், முதலில் 3 சனவரி 2016 அன்றும், மீண்டும் 26 திசம்பர் 2017 அன்றும் விண்ணப்பம் செய்தார். இவர் தற்போது ஐதராபாத்தில் உள்ள தேசிய தொழில்துறை பாதுகாப்பு அகாதமியின் இயக்குநராக பணிபுரியும் மத்திய தொழில்துறை பாதுகாப்புப் படையில் மத்திய பிரதிநிதியாக காவல்துறைத் தலைவர் பொறுப்பில் உள்ளார்.

## மேற்கோள்கள்


பகுப்பு:இந்திய காவல் பணி அதிகாரிகள்
பகுப்பு:வாழும் மக்கள்
அர்வா டாமன்

**அர்வா டாமன்** ( *Arwa Damon*; பிறப்பு: செப்டம்பர் 19, 1977) ஒரு அமெரிக்கப் பத்திரிகையாளர் ஆவார். இவர் சமீபத்தில் இசுதான்புல்லைத் தளமாகக் கொண்ட சிஎன்என் தொலைக்காட்சியின் மூத்த சர்வதேச நிருபராக இருந்தார். 2066இல் சிஎன்என்-ல் சேருவதற்கு முன்பு, 2033 முதல் சுதந்திர எழுத்தாளராக  மத்திய கிழக்கைப் பற்றிய தகவல்களை வழங்கி வந்தார் .சிரியாவிலிருந்து அகதிகளாக வரும் குழந்தைகளுக்கு மருத்துவ சிகிச்சை அளிக்கும் *ஐஎன்ஏஆர்ஏ* என்ற மனிதாபிமான அமைப்பின் தலைவர் மற்றும் நிறுவனர் ஆவார்.

## ஆரம்ப வாழ்க்கை மற்றும் கல்வி
ஒரு அமெரிக்க தந்தைக்கும் சிரிய தாய்க்கும் பாஸ்டனில் பிறந்தார். தனது குழந்தைப் பருவத்தை மசாசூசெட்ஸில் உள்ள வேலண்டில் கழித்தார்.  ஆகஸ்ட் 1949 சிரிய சதிப்புரட்சியில் தூக்கிலிடப்பட்ட சிரியாவின் முன்னாள் சிரிய குர்த் பிரதம மந்திரி முஹ்சின் அல்-பராசியின் பேத்தி ஆவார்.<

ஆறு வயதில், இவரது குடும்பம் மொரோக்கோகோவிற்கு குடிபெயர்ந்தது. மூன்று ஆண்டுகளுக்குப் பிறகு துருக்கியின் இசுதான்புல்லில், இவரின் தந்தை ராபர்ட் கல்லூரியில் ஆசிரியராகவும் நடுநிலைப் பள்ளி இயக்குநராகவும் சேர்ந்தார். மேலும் அங்கிருந்து இசுமிரில் உள்ள இஸ்கென்ட் பள்ளிக்குச் சென்றார். பின்னர் 2003 முதல் 2013 இல் ஓய்வு பெறும் வரை பெய்ரூட்டில் உள்ள அமெரிக்க சமூகப் பள்ளியின் தலைமை ஆசிரியராக இருந்தார்.

அர்வா, ஆறாம் வகுப்பைத் தவிர்த்துவிட்டு தனது 16வது வயதில் ராபர்ட் கல்லூரியில் பட்டம் பெற்றார். 1999 இல் பிரெஞ்சு மற்றும் உயிரியலில் இரட்டைப் பட்டத்தையும் சர்வதேச விவகாரங்களிலும் பட்டம் பெற்றார். அரபு, பிரஞ்சு, துருக்கியம் மற்றும் ஆங்கிலம் ஆகிய நான்கு மொழிகளிலும் பேசக்கூடியவராக இருந்தவர்.

நிருபராவதற்கு முன்பு, அர்வா நியூயார்க்கை தளமாகக் கொண்ட துருக்கிய துணி ஆலை நிறுவனத்தில் பணியாற்றினார்.

## தொழில்
9/11 க்குப் பிறகு ஒரு பத்திரிகையாளராக மாற முடிவு செய்த இவர் ஈராக் போரின் தொடக்கத்திற்கு முன்பு பாக்தாத்திற்கு சென்றார். *காமிரா பிலானெட்*- இல் தனது வாழ்க்கையைத் தொடங்கினார். இது தொலைக்காட்சி செய்தி ஒளிபரப்புகளுக்கான ஊடக உள்ளடக்கத்தை வழங்குகிறது. பீட்டர் ஆர்னெட்டின் நிருபர்கள் குழுவை போருக்கு முந்தைய ஈராக்கிற்கு அழைத்துச் செல்வதற்காக பணியாற்றினார். பிப்ரவரி 2006 இல் பல தொலைக்காட்சி நிறுவடங்களுடன் பணிபுரியும் ஒரு சுதந்திரப் பத்திரிககையாளாரக மூன்று வருடங்கள் மத்திய கிழக்கை உள்ளடக்கி பணியாற்றினார்.  

## சர்ச்சை
ஜூலை 19, 2014 அன்று, போதையில் இருந்த அர்வா  தங்களைக் கடித்ததாகக் கூறி, பாக்தாத்தில் உள்ள அமெரிக்க தூதரகத்தின் இரண்டு ஊழியர்கள் இவர் மீதும் இவர் பணிபுரிந்த சிஎன்என் மீதும் வழக்குத் தொடர்ந்தனர். இவர் சம்பவத்தை ஒப்புக்கொண்டு மன்னிப்பு கேட்டார்.

## சான்றுகள்

## வெளி இணைப்புகள்

* Profile at CNN
* 
* Arwa Damon talks in a video on her motivation to cover the Syrian conflict.
* An article in the Women's Wear Daily magazine.
* Half hour feature video, in which Damon accompany's a Greenpeace crew with their ship to the Antarctic.
* An article at the CNN website about her trip to the Arctic in 2019.

பகுப்பு:வாழும் மக்கள்
பகுப்பு:1977 பிறப்புகள்
பகுப்பு:அமெரிக்கப் பெண் ஊடகவியலாளர்கள்
பிராங்கிகா இசுடான்கோவிக்

**பிராங்கிகா இசுடான்கோவிக்** ( *Brankica Stanković* ; அக்டோபர் 1975 இல் பிறந்தார்) செர்பிய புலனாய்வு பத்திரிகையாளர் ஆவார். செர்பியாவில் குற்றம் மற்றும் அரசியல் ஊழல் பற்றிய தலைப்புகளில் அறிக்கை செய்கிறார். 2004 மற்றும் 2015 க்கு இடையில் பி92 தொலைக்காட்சி மற்றும் 2016 முதல் தனது சொந்த செய்தி தயாரிப்பு நிறுவனத்தால் தயாரிக்கப்பட்ட "இன்சைடர்"  என்ற புலனாய்வு தொலைக்காட்சி செய்தி நிகழ்ச்சியின் முக்கிய எழுத்தாளர் ஆவார்.

இவரது அறிக்கைகள் பல சர்ச்சைகளுக்கு வழிவகுத்தன. மேலும் இவர் வழக்கமாக மரண அச்சுறுத்தல்களைப் பெறுகிறார். இந்த காரணத்திற்காக, இவர் டிசம்பர் 2009 முதல் 24 மணிநேர காவல்துறைபாதுகாப்பில் வைக்கப்பட்டுள்ளார் 

## ஆரம்ப கால வாழ்க்கை
பிராங்கிகா, அக்டோபர் 1975 இல் செர்பியாவின் பெல்கிரேடில் (அப்போது யூகோசுலாவியா ) பிறந்தார்  உயர்நிலைப் பள்ளி பட்டப்படிப்புக்குப் பிறகு, ஒரு தனியார் நடிப்புப் பள்ளியில் சேர்ந்தார். ஆனால் இரண்டு ஆண்டுகளுக்குப் பிறகு அங்கிருந்து வெளியேறினார். 1996 இல் வானொலி மற்றும் தொலைக்காட்சி நிறுவனமான ஆர்டிவி ஸ்டுடியோ B இல் பத்திரிகையாளராக தனது வாழ்க்கையைத் தொடங்கினார். அங்கு ஓராண்டு கழித்தார். 1997 இல், இவர் ரேடியோ பி92 க்கு மாறினார். தற்போது அங்கு பணிபுரிந்து வருகிறார். 1990 களில், பி92 ஒரு முக்கிய ஜனநாயக சார்பு செய்தி ஒளிபரப்பு நிறுவனமாக இருந்தது. அப்போதைய அதிபர் இசுலோபோடன் மிலோசெவிச்சின் ஊழல் ஆட்சிக்கு எதிராக இருந்தது. இவரது ஆரம்பகால வாழ்க்கையில், பி92 வானொலி செய்தி நிகழ்ச்சிகளின் ஆசிரியராக இருந்தார். மேலும் *ஜூடோபிஜா* மற்றும் *அபத்ரிஜா* போன்ற வாராந்திர நிகழ்ச்சிகளுக்கு திரைக்கதை எழுத்தாளராகவும் இருந்தார்.  செர்பிய வானொலி, ஜெர்மன் வானொலி ஆகியவற்றின் வெளிநாட்டு நிருபராகவும் பணியாற்றினார்.

## சான்றுகள்

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:அமெரிக்கப் பெண் ஊடகவியலாளர்கள்
மல்லி சீரகப் பொடி

thumb| மல்லி சீரகப் பொடி
**தானா ஜீரு** (=மல்லி சீரகப் பொடி)(*Dhana jiru*) என்பது கொத்தமல்லி மற்றும் சீரகம் கலந்த ஓர் இந்திய மசாலா கலவையாகும். இதில் முதன்மையாகப் பொடியாக்கப்பட்ட, வறுத்த சீரகம் (*ஜீரு*) மற்றும் கொத்தமல்லி (*தானா*) விதைகள் கொண்டது. சில சமையல்காரர்கள் சிவப்பு மிளகாய்த் தூள், காசியா இலைகள், இலவங்கப்பட்டை மற்றும் கருப்பு மிளகு போன்ற பல்வேறு மசாலாப் பொருட்களைச் சேர்க்கிறார்கள். இந்த கலவை கரம் மசாலா போன்றே பயன்படுகிறது.

## மேலும் பார்க்கவும்
* இந்திய மசாலாப் பொருட்களின் பட்டியல்

## மேற்கோள்கள்

பகுப்பு:இந்திய உணவுகள்
மஸ்ரத் சஹ்ரா

**மஸ்ரத் சஹ்ரா** ( *Masrat Zahra*; பிறப்பு 8 டிசம்பர் 1993) ஜம்மு மற்றும் காஷ்மீரின் சிறிநகரைச் சேர்ந்த ஒரு காஷ்மீரி சுதந்திர புகைப்படப் பத்திரிகையாளர் ஆவார். உள்ளூர் சமூகங்கள் மற்றும் பெண்கள் பற்றிய கதைகளை இவர் உள்ளடக்குகிறார். சர்வதேச பெண்கள் ஊடக அறக்கட்டளையால் வழங்கப்படும் புகைப்படக்கலை ஊடவியலில் 2020 ஆம் ஆண்டிற்கான "அஞ்சா நீட்ரிங்காஸ் தைரிய" விருதையும், தைரியமான மற்றும் நெறிமுறை இதழியல் 2020க்கான பீட்டர் மேக்லர் விருதையும் வென்றார்.

## சுயசரிதை
மஸ்ரத் சஹ்ரா 1993 ஆம் ஆண்டு டிசம்பர் 8 ஆம் தேதி சம்மு காசுமீரின் ஹவாலில் ஒரு காஷ்மீரி முஸ்லிம் குடும்பத்தில் பிறந்தார். இவரின் தந்தை ஒரு வாகன ஓட்டுநராகவும் தாய் ஒரு இல்லத்தரசியுமாவர். காஷ்மீர் மத்திய பல்கலைக்கழகத்தில் ஊடகவியல் பயின்றார். காஷ்மீர் பிரச்சினையை புகைப்படம் எடுத்தார். இவரது பணி தி வாசிங்டன் போஸ்ட், தி நியூ ஹ்யூமன்டேரியன், டிஆர்டி வேர்ல்ட், அல் ஜசீரா, தி கேரவன், தி சன், தி நியூஸ் அரேப் மற்றும் தி வேர்ல்ட் வீக்லி ஆகியவற்றில் வெளிவந்துள்ளது.

## எதிர்ப்பு
இவர் தனது வேலை மற்றும் பாலினத்தின் அடிப்படையில் தொடர்ந்து எதிர்ப்பை அனுபவிக்கிறார். ஏனெனில் இவர் பிராந்தியத்தில் உள்ள பெண் புகைப்பட பத்திரிகையாளர்களின் ஒரு சிறிய குழுவில் ஒருவர். ஏப்ரல் 2018 இல், மஸ்ரத் சஜஹ்ரா தனது பேஸ்புக்கில் என்கவுன்டர் தளத்தில் இருந்து ஒரு படத்தைப் பகிர்ந்ததால், காவல்துறைக்கு உதவுபவர் என்று முத்திரை குத்தப்பட்டார்.

ஆகஸ்ட் 3, 2019 அன்று, இந்தியாவின் ஜம்மு மற்றும் காஷ்மீர் மாநிலத்தில் உரிமைகள் கட்டுப்படுத்தப்படுவதற்கு முன்பு, நியூயார்க் நகரில் *யுனைடெட் ஃபோட்டோ இண்டஸ்ட்ரீஸ்* மற்றும் *செயின்ட் ஆன்ஸ் வேர்ஹவுஸ்* இணைந்து குழுவுடன் இணைந்து நடத்திய *ஜர்னலிஸ்ட் அண்டர் ஃபயர்* என்ற கண்காட்சிக்காகப் பணியைச் சமர்ப்பிக்கும்படி கேட்டுக் கொள்ளப்பட்டார். பத்திரிக்கையாளர்களை பாதுகாக்கவும். அதே நாளில், விளையாட்டு இதழான ரியல் காஷ்மீர் எஃப்சிக்கான பணிகளுக்காக ஒரு பிரெஞ்சு பத்திரிகை இவரைத் தொடர்புகொண்டது. ஆகஸ்ட் 5, 2019 அன்று தொடங்கிய தகவல் தொடர்பு முடக்கம் காரணமாக, இந்தப் பணிகளை நிறைவேற்ற முடியவில்லை.

ஏப்ரல் 2020 இல், ஜம்மு மற்றும் காஷ்மீர் காவல்துறை சட்டவிரோத செயல்பாடுகள் தடுப்புச் சட்டத்தின் கீழ் ஒரு முதல் தகவல் அறிக்கையில் இவரது பெயரைப் பதிவு செய்தது. இது பொதுவாக பயங்கரவாதிகளைக் குறிவைக்கப் பயன்படுத்தும் ஒரு சட்டமாகும். சஹ்ரா "இளைஞர்களைத் தூண்டும் குற்ற நோக்கத்துடன் தனது " முகநூல் கணக்கில் "தேச விரோதப் பதிவுகளை" பதிவேற்றுவதாகவும், அதேசமயம் தனது புகைப்படங்களை மட்டுமே பதிவேற்றியதாகவும் தங்களுக்குத் தகவல் கிடைத்ததாக காவல்துறை கூறியது.  இந்த நடவடிக்கையை 450 ஆர்வலர்கள் மற்றும் அறிஞர்கள் பத்திரிக்கையாளர்களை குறிவைத்ததற்கு கண்டனம் தெரிவித்தனர்.

## விருதுகள்
2020 ஆம் ஆண்டில், சஹ்ரா சர்வதேச பெண்கள் ஊடக அறக்கட்டளையின் புகைப்பட ஊடகவியலில் அஞ்சா நீட்ரிங்காஸ் தைரிய விருதை வென்றார். "காஷ்மீர் பெண்களைப் பற்றி [கதைகள்] சொன்னதற்காக" 2020 ஆம் ஆண்டு தைரியமான மற்றும் நெறிமுறை பத்திரிகைக்கான பீட்டர் மேக்லர் விருதும் இவருக்கு வழங்கப்பட்டது.

## சான்றுகள்

பகுப்பு:இந்திய ஊடகவியலாளர்கள்
பகுப்பு:1993 பிறப்புகள்
பகுப்பு:வாழும் மக்கள்
இயாங் இரென்

**இயாங் இரென்** (*Hiyang hiren*) என்பது பாரம்பரியமாக மணிப்பூர் அரச குலத்தவர்கள் பயன்படுத்திய ஒரு வகை பந்தயப் படகாகும். மணிப்பூரி மக்கள் கொண்டாடும் இலை அரோபா எனப்படும் மதத் திருவிழாவில் இயாங் தன்னாபா என்ற படகுப் பந்தய விழாவில் இப்படகு பயன்படுத்தப்படுகிறது. பொதுவாக நவம்பர் மாதத்தில் இயாங் தன்னாபா என்ற படகுப் பந்தய விழா நடைபெறும். படகோட்டிகள் பாரம்பரிய உடைகள் மற்றும் தலைக்கவசங்களை அணிந்து இப்போட்டியில் பங்கேற்கின்றனர் இயற்கை சீற்றத்தின் போது கூட இந்த விளையாட்டு கைவிடப்படாமல் நடத்தப்படுகிறது. 

இயாங் இரென் படகு ஆன்மீக சக்திகளுடன் முதலீடு செய்யப்பட்டதாகவும் மத சடங்குகளுடன் தொடர்புடையதாகவும்  கருதப்படுகிறது. மெய்தேய் எனப்படும் மணிப்பூர் மாநில மக்கள் இப்படகை வழிபடுவதால் தீமைகளில் இருந்து பாதுகாப்பு கிடைக்கும் என நம்புகின்றனர். 
இயாங் இரென் படகானது சங்காய் மான்களின் செயற்கை தலை போல முன்புறத்தில் அலங்கரிக்கப்பட்டு தயாரிக்கப்படுகிறது. படகு சுமார் 54 அடி நீளம் கொண்டது. படகுப் பந்தய விழா ஆண்டுதோறும் இரண்டு நாட்களுக்கு நடைபெறுகிறது. மணிப்பூர் மாநில அருங்காட்சியகத்தில் இயான் இரென் வகை பந்தயப் படகு காட்சிக்கு வைக்கப்பட்டுள்ளது.
## மேற்கோள்கள்

பகுப்பு:இந்திய திருவிழாக்கள்
பகுப்பு:மணிப்பூரில் பண்பாடு
தீபிகா உதகாமா

**தீபிகா உதகாமா** (*Deepika Udagama*) என்பவர் இலங்கையின் பேராசிரியை, கல்வித்துறை நிர்வாகி, மனித உரிமை ஆர்வலர் மற்றும் இலங்கை மனித உரிமைகள் ஆணைக்குழுவின் தலைவராகவும் பணியாற்றியவர் ஆவார். இவர் பேராதனைப் பல்கலைக்கழகத்தில் சட்டத் துறையின் தலைவராகவும் பணியாற்றியுள்ளார். பன்னாட்டு மனித உரிமைகள் சட்டத் துறையில் நிபுணத்துவம் பெற்றவர். மனித உரிமைகளை மேம்படுத்துதல் மற்றும் பாதுகாத்தல் தொடர்பான ஐக்கிய நாடுகள் அவையின் (ஐ.நா.) துணை ஆணைக்குழுவின் இலங்கையின் மாற்று உறுப்பினராகவும், உலகமயமாக்கல் மற்றும் மனித உரிமைகள் மீதான தாக்கம் குறித்த ஐக்கிய நாடுகளின் துணை ஆணைக்குழுவின் இணை சிறப்பு நிருபராகவும் பணியாற்றினார். கலாநிதி உதகமா சட்ட பீடத்தில் மனித உரிமைகள் ஆய்வு மையத்தின் நிறுவன இயக்குநராக இருந்தார். இவர் இலங்கை அறக்கட்டளையின் மக்களாட்சி மற்றும் மனித உரிமைகள் ஆணைக்குழுவின் தலைவராக பணியாற்றுகிறார். இவர் இளங்கலைச் சட்டம் மற்றும் முதுநிலை சட்டப் படிப்பினையும் (கொழும்பு பல்கலைக்கழகம்) கூடுதலாகச் சட்டப் படிப்பினை கலிபோர்னியாவிலும் முடித்துள்ளார்.

3 ஆகத்து 2020 அன்று, உதகாமா இலங்கை மனித உரிமைகள் ஆணைக்குழுவின் தலைவர் பதவியிலிருந்து விலகினார்.

## மேற்கோள்கள்

பகுப்பு:Articles with hCards
பகுப்பு:இலங்கையின் மனித உரிமைச் செயற்பாட்டாளர்கள்
பகுப்பு:வாழும் மக்கள்
முசாபிர் ராம் பரத்வாஜ்

**முசாபிர் ராம் பரத்வாஜ்** (1930 – 8 நவம்பர் 2024) இந்தியாவின் இமாச்சலப் பிரதேசத்தைச் சேர்ந்த **பவுன் மட** என்ற நாட்டுப்புற  இசைக் கருவி கலைஞர் ஆவார். இவருக்கு 2014 ஆம் ஆண்டு பத்மஸ்ரீ விருது வழங்கப்பட்டது.

## வாழ்க்கை
அவர் 1930 இல் இந்தியாவின் இமாச்சலப் பிரதேசத்தில் உள்ள சம்பா மாவட்டத்தில் உள்ள பார்மூர் பகுதியில் உள்ள சுஞ்சாய் கிராமத்தில் தீவானா ராமு என்பவருக்கு பிறந்தார். அவருக்கு முறையான கல்வி கற்க வாய்ப்பு இல்லை  என்றாலும்  அவரது  13 வயதில் தனது தந்தையிடமிருந்து பவுனா மட இசைக்கருவியை பயன்படுத்த கற்றுக்கொண்டார். 2010 ஆம் ஆண்டு டெல்லியில் நடந்த காமன்வெல்த் விளையாட்டுப் போட்டிகளில் பங்கேற்று தனது இசைத்திறமையை உலகிற்கு காட்டியுள்ளார். அவர் ஒரு விவசாயி மற்றும் தையல்காரரும் ஆவார். பரத்வாஜுக்கு நான்கு மகன்கள் மற்றும் இரண்டு மகள்கள் உள்ளனர். 

### பவுன மட
பவுன மட  என்பது செப்பு டிரம் மற்றும் ஆட்டுக்குட்டியின் தோலால் செய்யப்பட்ட இமாச்சல பிரதேசத்தை சேர்ந்த  பாரம்பரிய இசைக்கருவியாகும். பரத்வாஜ் குடும்பத்தினர் இசைக்கருவியை வாசிக்கிறார்கள், மேலும் அவர்கள் இசைக்கருவியை இசைக்க ஹிமாச்சல பிரதேசத்தில் சமூக மற்றும் மத விழாக்களுக்கு அழைக்கப்பட்டுள்ளனர்.

## விருதுகள்

* பத்மஸ்ரீ, 2014 இல் இந்தியாவின் நான்காவது உயரிய சிவிலியன் விருது 
* வாழ்நாள் சாதனையாளர் விருது 2013 *திவ்யா ஹிமாச்சல்* 
* 2009 இல் ராஷ்டிரபதி விருது 

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:1930 பிறப்புகள்
பகுப்பு:2024 இறப்புகள்
பகுப்பு:இந்திய இசைக் கலைஞர்கள்
பகுப்பு:இமாச்சலப் பிரதேச நபர்கள்
மசோபா

**மசோபா** (மகாராஷ்டிராவில் **மசோபா** என்று உச்சரிக்கப்படுகிறது) என்பது நாட்டுப்புற காவல் தெய்வங்களில் ஒன்றாகும், இது சிவபெருமானின் ஒரு வடிவம்,  இந்தியாவின் சில பகுதிகளில் வழிபடப்படுகிறது. இவருடைய கோவில்கள் முக்கியமாக மகாராஷ்டிரா மற்றும் ஆந்திரா மாநிலங்களில் காணப்படுகின்றன. மசோபா ஆவிகளின் கடவுளாகக் கருதப்படுகிறார், மேலும் கோயில்கள் பொதுவாக ஸ்மாஷன் (கல்லறைகள்) என்பதால், அவை  கிராமத்திற்கு வெளியே காணப்படுகின்றன.

லஜ்ஜர்கள், ஜோஷிகள், பிரதான்கள், மாங்க்ஸ், சாமர்கள்  மற்றும் தங்கர்கள்  போன்ற பல சமூகங்கள் மசோபாவை வழிபடுகின்றன மற்றும் சில சமயங்களில் ஆடுகளை பலி கொடுக்கின்றன. மசோபா அவர்களின் காவல் தெய்வம் என்றும், தீய சக்திகளிடமிருந்து தங்களைக் காக்கிறது என்றும் அவர்கள் நம்புகின்றனர். இருப்பினும், வடஇந்திய தலித் சமூகம், முக்கியமாக மசோபாவை வழிபடுகிறது. பல இடங்களில், அங்கு ஆண்டுதோறும் மசோபா யாத்ரா என்று அழைக்கப்படும் ஒரு மதப் பேரணி ( யாத்ரா ) நடைபெறும், தெய்வ உருவத்தை பால்கியில் (பல்லக்கு) சுமந்து சென்று ஊரின் அனைத்து வீதிகளிலும் வலம் வருவார்கள்   

## மேற்கோள்கள்

பகுப்பு:இந்து வட்டாரக் கடவுள்கள்
தோல் சாகர்

thumb|200x200px| ''தோலியின்'' உருவம்.
***தோல் சாகர்*** ( கர்வாலி ; உண்மையில் "மத்தள இசைக்கடல்") என்பது உத்தரகாண்டின் கர்வால் பகுதியின் நாட்டுப்புற இசைக்கருவிகளான தோலும் தமாரமும் இசைப்பதை பற்றிய ஒரு பண்டைய இந்திய ஆய்வுக் கட்டுரையாகும்.  இது முழுவதுமே அச்சிடப்பட்ட வடிவத்தில் இல்லை, ஏனெனில் பெரும்பாலும் இது வாய்வழியாக ( தாள வசனங்கள் மற்றும் குரல் எழுத்துக்கள் மூலம்) அல்லது பாரம்பரிய மத்தளமிசைக்கும் குடும்பங்களுக்குள் அனுபவபூர்வமாக அனுப்பப்பட்டது.  எனவே இது புராண தோற்றம் கொண்டதாக நம்பப்படுகிறது மற்றும் அதன் இருப்பு உள்ளூர் அறிஞர்கள் மற்றும் பயிற்சியாளர்களால் மட்டுமே உறுதிப்படுத்தப்பட்டுள்ளது.   வரலாற்று அறிஞர்களால், அல்லது ஆராய்ச்சியாளர்களால் இன்னமும் உறுதிப்படுத்தப்படவில்லை.

இந்த ஆய்வு கட்டுரையில் சமஸ்கிருதம் அல்லது கர்வாலியில் உள்ள ஸ்லோகங்களும், கிறிஸ்தவ படுத்தப்பட்ட மத விழாக்கள், திருமண விழாக்கள், மத விழாக்கள், ஷாமனிய சடங்குகள், *பாண்டவர் லீலா* போன்ற சடங்கு நாடகங்கள், மரண சடங்குகள் போன்ற நிகழ்வுகளுக்கான குறிப்பிட்ட தாள முறைகளும் அடங்கியுள்ளன. *தோல் சாகரின்* கலைஞர்கள்   பாரம்பரியமாக *அவுஜி*, *பாஜ்கி*, *தாஸ்* அல்லது *தோலி* போன்ற குறிப்பிட்ட இசை சாதிக் குழுக்களைச் சேர்ந்தவர்கள் ஆவார்கள்.   மத்தளமிசைக்கும்  குடும்பங்களில் உள்ள இளைஞர்களிடையே நகர்ப்புற இடம்பெயர்வு, கிராமங்களில் வளர்ந்து வரும் பித்தளை இசைக்குழுக்கள் மற்றும் டிஜேக்கள், அல்லது மத்தளக்காரர்கள் தங்கள் குறிப்பிட்ட "தாழ்ந்த- சாதி " என்று வரலாற்று ரீதியாக பிணைக்கப்பட்ட ஒரு நடைமுறையில் இருந்து தங்களை விலக்கிக் கொள்ள விரும்புவதால், எழுதப்படாத *தோல் சாகர்* பற்றிய பண்டைய அறிவு தொலைந்து போகும் அச்சுறுத்தலை எதிர்கொள்கிறது.  பல பாரம்பரிய மத்தளக்காரர்கள் தங்கள் இசை பயிற்சியை கைவிட்டுள்ளனர் அல்லது பாரம்பரியமான அந்த வேலையிலிருந்து தங்களை தாங்களே வெளியேற்றி கொண்டனர் . 

## மேற்கோள்கள்

## நூல் பட்டியல்

* 
பகுப்பு:சமசுகிருத நூல்கள்
நரிக்கொம்பு

[thumb| கொம்புடன் கூடிய [இலங்கை குள்ளநரி|இலங்கை நரியின் மண்டை ஓடு]]
**நரிக்கொம்பு (گیدڑ سنگھی )** நரிகளின் தலையில் சிறு கொம்பு போல வளர்ந்துள்ள எலும்பு ஆகும். இது எப்போதாவது தங்க நரிகளின் மண்டையில் வளரக்கூடியது. இது தெற்காசியாவில் மந்திர சக்திகளுடன் தொடர்புடையது. இந்த கொம்பு வழக்கமாக அரை அங்குல நீளம் கொண்டது மற்றும் ரோமங்களால் மறைக்கப்படுகிறது.

1800 களில், இலங்கையின் பூர்வீகவாசிகள் இந்த எலும்புகளின் வளர்ச்சியை *நாரிக்-காம்பூ* என்று அழைத்தனர், மேலும் தமிழ் மற்றும் சிங்கள மக்கள் பாரம்பரியமாக இது ஒரு சக்திவாய்ந்த உறுப்பு  தாயத்து என்று நம்புகின்றனர், இதை அணிந்தால் அணிபவரின் அனைத்து விருப்பங்களும் நடைபெறும் மற்றும் இழந்தால் அதன் உரிமையாளருக்கு அதன் சொந்த விருப்பப்படி மீண்டும் தோன்றும். சில சிங்களவர்கள் இந்த கொம்பு வைத்திருப்பவருக்கு எந்த வழக்கிலும் பாதிப்பை ஏற்படுத்த முடியாது என்று நம்புகின்றனர்.

நேபாளத்தில் உள்ள பாரம்பரிய வைத்தியர்கள், குணப்படுத்துபவர்கள் மற்றும் சூனிய மருத்துவர்களின் கூற்றுப்படி, சூதாட்டப் போட்டிகளில் வெற்றி பெறவும், தீய சக்திகளை விரட்டவும் கூட ஒரு நரி கொம்பைப் பயன்படுத்தலாம். பர்டியாவின் (நேபாளம்) தாரு மக்கள், நரிகளின் இந்த கொம்புகள் அவைகளால் உள்ளிழுக்கக்கூடியவை என்றும், நரிகள் கூட்டமாக இணைந்து ஊளையிடும் போது மட்டுமே அவை நீண்டு செல்லும் என்றும் நம்புகின்றனர். அந்த கொம்பைப் பிரித்தெடுக்கும் வேட்டைக்காரர்கள் அதை ஒரு வெள்ளி கலசத்தில் வைக்கப்பட்டுள்ள  வெர்மிலியன் பொடிக்குள் வைப்பான், இது அந்த கொம்பு கெட்டுப்போகாமல் பாதுகாப்பை அளிக்கும் என கருதப்படுகிறது. கொம்பு உரிமையாளருக்கு இருட்டில் பார்க்கும் திறனை அளிக்கும் என்று தாரு மக்கள் நம்புகின்றனர்.

சில பகுதி மக்களால், கொம்பு *சீர் சிங்கி* அல்லது "கீதார் சிங்கி" என்று அழைக்கப்படுகிறது, இது "கீதார்" என்பது குள்ளநரியின்  உருது மொழிபெயர்ப்பாகும் மற்றும் ( மூல வார்த்தைகள் பாரசீக "சீ" என்பது கருப்பு, மற்றும் "சிங்" என்பது ஹிந்தியில் கொம்பு மற்றும் உருது என்று அர்த்தமாகும்) மற்றும் குழந்தைகளின் கழுத்தில் கட்டப்பட்டுள்ளது. இந்த கொம்பு பெரும்பாலான சமயங்களில் தாழ்த்தப்பட்ட சாதி மக்களால் விற்கப்படுகிறது, இருப்பினும் அவை உண்மையில் மான் கொம்புகளின் துண்டுகள் தான் என்றும் நம்பகத்தன்மை கொண்டவர்களுக்கு நரிக்கொம்பு என்று தவறாக விற்கப்படும்  என்று கருதப்படுகிறது.

வங்காளத்தில்,உள்ள நம்பிக்கையின் படி இந்த நரிக்கொம்புகள் பாதுகாப்பாக வைத்திருக்கும் நபர்களின் பணமதிப்பின் அளவு மூன்று மடங்குகளாக பெருகும் என்று நம்பப்படுகிறது. பெங்கால் சான்சியின் சில குற்றவாளிகள்  போலியான நரி கொம்புகளைப் பயன்படுத்தி, அறியாத மக்களை நம்ப வைக்கும்.

## '''மேற்கோள்கள்'''

பகுப்பு:இலங்கைப் பண்பாடு
சிந்தி நாட்டுப்புறவியல்

**சிந்தி நாட்டுப்புறவியல்** ( ) என்பது பல நூற்றாண்டுகளாக சிந்துவில் ஆரம்பிக்கப்பட்டு வளர்ந்த நாட்டுப்புற பாரம்பரியமாகும் . சிந்து நாட்டுப்புறக் கதைகள் மற்றும் கவிதைகள், அனைத்து இலக்கிய வடிவங்களிலும், பண்பாட்டு  வண்ணங்களிலும் நிறைந்திருக்கிறது

பாரம்பரிய வதயோ ஃபகர் கதைகள், மோரிரோவின் புராணக்கதை, டோடோ சானேசரின் காவியக் கவிதை, மாருயின் வீரக் கதாபாத்திரம், என இப்பிராந்தியத்தின் சமகால நாட்டுப்புற கதைகளை விட முற்றிலும் மாறுபட்டு காணப்படுகின்றன. தன் காதலன் புன்ஹுவைக் காதலிக்கும் சசுயியின் காதல் கதை ஒவ்வொரு சிந்தி குடியேற்றத்திலும் மக்களாலும் அறியப்பட்டு பாடப்படுகிறது. சிந்துவின் நாட்டுப்புறக் கதைகளின் மற்ற எடுத்துக்காட்டுகளில் உமர் மாருய் மற்றும் சுஹுனி மெஹர் ( பஞ்சாப் பகுதியில் உள்ள சோஹ்னி மஹிவால் ) ஆகியோரின் கதைகளும் அடங்கும்.

சிந்தி நாட்டுப்புற பாடகர்களும், பெண்களும் இத்தகைய  சிந்தி நாட்டுப்புறக் கதைகளை பரப்புவதில் முக்கியப் பங்கு வகிக்கின்றனர். சிந்துவின் நாட்டுப்புறக் கதைகளை சிந்துவின் ஒவ்வொரு கிராமத்திலும் மக்கள் தங்கள் ஓய்வு நேரங்களிலும், விழாக்காலங்களிலும் ஆர்வத்துடன் பாடல்களாகப் பாடி வருகின்றனர் .

சிந்தி அடாபி வாரியத்தின் **நாட்டுப்புறவியல் மற்றும் இலக்கியத்** திட்டத்தின் கீழ் சிந்தி நாட்டுப்புறக் கதைகள் நாற்பது தொகுதிகளாகத் தொகுக்கப்பட்டுள்ளன. இந்த மதிப்புமிக்க திட்டம் புகழ்பெற்ற நாட்டுப்புற  சிந்தி அறிஞர் நபி பக்சு என்பவரால் நிறைவேற்றப்பட்டது. இந்த நாட்டுப்புறத் தொடர் சிந்தி நாட்டுப்புறக் கதைகள் மற்றும் இலக்கியங்கள், எ.கா. கட்டுக்கதைகள் மற்றும் விசித்திரக் கதைகள், போலி வரலாற்று காதல்கள், நாட்டுப்புற கவிதைகள், நாட்டுப்புற பாடல்கள், பழமொழிகள் மற்றும் புதிர்கள் போன்ற பல்வேறு பிரிவுளாக பிரித்து வாய்வழி மரபுகளாக பரப்பப்பட்ட நாட்டுப்புற கதைகளை தொல்குடி கிராம மக்களிடமிருந்தும் எழுதப்பட்ட பதிவுகளிலிருந்தும் சேகரிப்பதே இந்த திட்டத்தின் நோக்கமாகும். இந்த முப்பது தொகுதிகள் அடங்கும்:

# சர்மத் சிந்தி
# மதஹுன் ஐன் மனாஜதுன் ( **مداحون ۽ مناجاتون** )
# முனகிபா ( **مناقبا** )
# முஜிஸா ( **معجزه** )
# மௌலுத் ( **مولود** )
# திஹா அகாரியூன் அல்லது சிஹார்ஃபி ( **ٽيه کريون** )
# பீட் ( **بيت** )
# வாக்கி அதி பைதா ( **واقعاتي بيت** )
# நர் ஜா பைதா ( **نڙ جا بيت** )
# லோக் கிட் ( **لوڪ گيت** )
# லோகே கஹானியுன் ( **لوڪ ڪهاڻيون** )
# இஷ்கியா தஸ்தான் ( **عشقيه داستان** )
# மொரிரோ ஐன் மாங்கர் மச் ( **மார்கு ۽ மாங்கர் மச்** )
# லிலன் சானேசர் ( **ليلان چنيسر** )
# உமர் மாருய் ( **عمر مارئي** )
# மோமல் ரானோ ( **مومل راڻو** )
# நூரி ஜாம் தமாச்சி ( **நூரி காம் தமாக்கி** )
# சசுய் புன்ஹுன் ( **سسئي پنهون** )
# சடங்குகள் மற்றும் சடங்குகள், சடங்குகள் மற்றும் **மூடநம்பிக்கைகள்**
# டோடோ சானேசர் ( **دودو چنيسر** )
# ஜங் நமோ ( **جنگنامو** )
# சிந்தி புதிர்கள் ( **ڳجهارتون** )
# கீச்சா ( **ڳيچ** )
# சோஹ்னி மெஹர் ( **سهڻي ميهار** )
# டோர் ( **கோர்** )

## மேலும் பார்க்கவும்

* பலூச்சி நாட்டுப்புறவியல்
* சராய்கி நாட்டுப்புறவியல்
* பஞ்சாபி நாட்டுப்புறவியல்
* பாகிஸ்தானிய நாட்டுப்புறக் கதைகள்

## மேற்கோள்கள்

## வெளி இணைப்புகள்

* சிந்தி அடாபி போர்டு

பகுப்பு:சிந்துவெளிப் புனைவுகள்
பகுப்பு:நாட்டார் கதைப்பாடல்கள்
ஜினா மற்றும் எடிபென்

**ஜினா மற்றும் எடிபென்**, மோபுங்சுகெட்டைச் சேர்ந்த இரண்டு காதலர்கள், அவர்கள் சமூக அந்தஸ்து, மற்றும் குடும்பத்தில் உள்ள வேறுபாடுகளால் சோகமாகப் பிரிந்ததைப் பற்றிய அயோ நாகா நாட்டுப்புறக் கதையாகும்.  

## கதையின் பின்னணி
எடிபென் மற்றும் ஜினா ஆகியோர் 12 ஆம் நூற்றாண்டில் மொபுங்சுகெட் கிராமத்தில் வசிப்பவர்கள். புத்திசாலி, அழகான மற்றும் பணக்கார குடும்பத்தைச் சேர்ந்த எடிபென், ஏழையும் அழுக்கானவனுமான, ஜினா ஒரு தகுதி குறைந்த குடும்பத்தை சார்ந்த பையன். எடிபென்னின் அழகும், திறமையும் அந்தப்பகுதி முழுவதும் எல்லாராலும் அறியப்பட்டது மேலும் பல பணக்கார மற்றும் அழகான ஆண்கள் அவளை திருமணம் செய்து கொள்ள விரும்பினர். ஆனால் ஜினாவின் அன்பாலும் வசீகரத்தாலும் எட்டிபென் வசீகரிக்கப்பட்டார்.அவர்கள் ஒருவரையொருவர் பிரிக்க முடியாதவர்களாக மாறினர். காலம் செல்லச் செல்ல, ஜினா மற்றும் எடிபென்னின் காதல் விவகாரம் கிராமவாசிகள் அனைவருக்கும் தெரிந்தது. எடிபெனின் பெற்றோர் அவர்களது உறவை முற்றிலுமாக எதிர்த்தனர், மேலும் எதிபென்னை மணமுடிக்க விரும்பினால் வரதட்சணையாக பெருமளவில் பணத்தை அளிக்க வேண்டும் என கேட்டனர். ஜினா வரதட்சணைக்கான பணத்தை ஏற்பாடு செய்வதற்கு முன்னரே, டெனியர் என்ற மற்றொரு பணக்காரர் மற்றும் அழகான மனிதருக்கு அந்த  வரதட்சணையுடன் வந்ததால், அவருடன் எடிபென்னை  திருமணம் செய்து வைத்தனர். ஆனால் எடிபெனின் திருமணம் அவளையும் ஜினாவையும் வயல்களில் ரகசியமாக சந்திப்பதைத் தடுக்கவில்லை. ஒரு நாள், ஜினாவும் எடிபெனும் வயல் வெளிகளில் சந்தித்து  ஒன்றாக இருந்தபோது, டெனியர் அவர்களை கையும் களவுமாக பிடித்து எடிபென் மயங்கி விழும் வரை கடுமையாக  அடித்து உதைத்தார். அதனால் அவள் உடல்நிலை சரியில்லாமல் இருந்து, நாளுக்கு நாள் அவளுடைய நிலை மோசமடைந்தது, இறுதியில் அவள் இறந்தாள். அதை அறிந்த ஜினா மிகவும் சோகமாகவும், அமைதியற்றவராகவும் மாறி, அவரும் நோய்வாய்ப்பட்டார், அவரும் குணமடையாமலே மரணமடைந்தார்.

எடிபென் மற்றும் ஜினாவின் காதல் அவர்களின் மரணத்திற்குப் பிறகுதான் இணைந்தது.

## கலாச்சார மரபு

### மேடை மற்றும் இசை நாடகம்
இந்த நாட்டுப்புற காதல் கதையானது பல மேடை நாடகங்களாக மாற்றப்பட்டுள்ளது.  

### இலக்கியம்
நபினா தாஸின் கவிதைகளில் சித்தரிக்கப்பட்டுள்ள இந்த சோக காவியமானது நாகாலாந்து முழுவதும் உள்ள பள்ளிகளில் கற்பிக்கப்படுகிறது.  

### ஜினா மற்றும் எடிபென் கோபுரம்
மோபுங்சுகெட்டின் சூழலியல் பூங்காவில் இரண்டு காதலர்களையும் நினைவுகூரும்  கோபுரங்கள் மற்றும் கூடுதல் சிற்பங்களுடன் நினைவுகூரப்பட்டனர்.

## மேற்கோள்கள்

பகுப்பு:சூபிய இலக்கியங்கள்
பகுப்பு:பாக்கித்தானிய இலக்கியம்
பஹர்-இ தனிஷ்

***பஹர்-இ தனிஷ்*** ('அறிவின் வசந்தம்') என்பது 1061 AH/1651 ம் ஆண்டில்  லாகூரைச் சேர்ந்த இனயத் அல்லா கம்போஹ் என்பவரால் பண்டைய இந்திய நாட்டுப்புற மூலங்களிலிருந்து தழுவி எடுக்கப்பட்ட காதல் கதைகளின் பாரசீகத் தொகுப்பாகும். 

மூல புத்தகத்திலிருந்து  1768 அல்லது 1769 ஆண்டுவாக்கில்  அலெக்சாண்டர் டோவால்  ஆங்கிலத்தில் ஓரளவு மொழிபெயர்க்கப்பட்டது, ஜொனாதன் ஸ்காட் என்பவரே அதை 1799 இல் முழுமையாக மொழிபெயர்த்தார். பாரசீக உரை கல் அச்சுக் கலை  முறையில்  19 ஆம் நூற்றாண்டில் பலமுறை எழுதப்பட்டுள்ளது. 

*பஹர்-இ தனிஷ்* கதைகளில் ஒன்றை அடிப்படியாக கொண்டே தாமஸ் மூர், 1817 ஆம் ஆண்டு வசன-நாவல் முறைப்படி எழுதப்பட்ட *லல்லா-ரூக்* ஆகும் . 

நார்தம்பர்லேண்ட் டியூக் மற்றும் ரிச்சர்ட் ஜான்சன் ஆகியோரின் சேகரிப்பில் இருந்து 18 ஆம் நூற்றாண்டின் விளக்கப்பட கையெழுத்துப் பிரதிகளின் ஒரு இணையானது, 17 ஆம் நூற்றாண்டின் விளக்க மரபுகளைப் பிரதிபலிக்கும் என்றாலும், அதற்க்கு முந்தைய  மூல கையெழுத்துப் பிரதியின் ஆரம்பகால விளக்கப்பட நகல்கள் வேறெதுவும்  எஞ்சியிருக்கவில்லை. 

## மொழிபெயர்ப்புகள்

* *பஹார்-தனுஷ்; அல்லது, அறிவுத் தோட்டம்.* *ஓரியண்டல் காதல்.* *ஐநாயுத் ஓல்லாவின் பெர்சிக் மொழியிலிருந்து மொழிபெயர்க்கப்பட்டது* ஜொனாதன் ஸ்காட், 1799. பேக்கார்ட் மனிதநேய நிறுவனத்தில் டிஜிட்டல் பதிப்பு

## மேற்கோள்கள்

## வெளி இணைப்புகள்

* 'இனாயத்-அல்லாஹ் கன்பு, சாய் டி. 1082/1671
பகுப்பு:இந்திய இலக்கியம்